Ҭырқәтәылатәи аԥсуаа акәашарахь ианықәлалак раԥхьаӡа аӡәаӡәала игьежьуан, амарзакан азырҳәоз аӡӷаб аԥхьа дгылон, уи иарҳәаны дгьежьыцыԥхьаӡа аҷкәынгьы длыцгьежьуан, нас аҩыџьагьы еиҿагыланы хаҵаҩышьа зырҳәалоз акәашара ҟарҵон, уи ашьҭахь аҷкәынгьы аӡӷабгьы ишьацәхыртәны ршьаҿақәа анышә иҵаҵаны, ирлас-ирласны акәашара иалагон, аӡӷаби аҷкәыни ршьапқәа еиқәшәар акәын.